cyanic-selkie/wikianc huggingface dataset:
Boeing F/A-18 Hornet
Northrop hadde ikke erfaring med å lage hangarskipbaserte fly, så de slo seg sammen med McDonnell Douglas (Boeing) for å utvikle et slikt fly under betegnelsen F-17. To varianter, en angrepsvariant og en jager, ble opprinnelig foreslått. Disse rollene ble etter hvert kombinert i F/A(Fighter/Attacker)-18 Hornet og senere F/A-18 Super Hornet, EA-18G (Growler) og nyeste F/A-18 Advanced Super Hornet.
Brukerland
F/A-18 er i bruk av US Navy, United States Marine Corps, Royal Australian Air Force, Canada, Spania, Kuwait, Finland, Sveits og Malaysia.
Den opprinnelig varianten, F/A-18 (A/B/C/D), kommer til å være i bruk i USA fram til 2019, når det blir erstattet av F-35C. Denne utskiftingen vil skje gradvis fra 2012. Australia og Canada vil på sin side bytte ut sine fly med F-35A.
Klotar II
Død
Klotar II døde den 18. oktober 629 da han var 45 år gammel, og etter å ha vært konge like lenge. Han ble gravlagt, som sin far, i kirken Saint-Vincent-de-Paul de Paris. Han etterlot kronen meget redusert og hvor mer makt ble overgitt til adelen, og åpnet opp for framveksten til rikshovmesterne og for merovingerkongenes ubetydelighet som rois fainéants, bokstavelig «gjøre-ingenting-konger».
Med sin far død forsøkte hans sønn Dagobert I å utvise reell kongelig makt. Neustria valgte hans yngre halvbror Charibert II som konge, men Dagobert tvang til et lite område kjente som Aquitaine og fikk ham senere myrdet slik at han selv var enekonge av et forent frankisk rike, men ble tvunget til følge sin fars politikk med å utnevne sin tre år gamle sønn som konge av Austrasia. Frankerne forsøkte å balansere kongens makt med behovene til adelen, og en barnekonge var en utmerket fasade var en ambisiøs rikshovmester som makten-bak-makten.
Familie
Klotar giftet seg først med Haldetrude, som han fikk følgende barn med:
Hans andre hustru, Bertrude, er av usikkert opphav, men kan muligens ha vært datter av Richomer av Burgund. Med henne fikk Klotar følgende barn:
I 618 giftet Klotar seg med Sikilde, søster av Gomatrude som senere giftet seg med hans sønn Dagobert I, og antagelig søster avBrodulfe (eller Brunulfe), som senere støttet Caribert II. Med henne fikk Klotar følgende barn:
Sergej Loban
Sergej Vitaljevitsj Loban (Серге́й Вита́льевич Лоба́н; født 1972) er en russisk regissør.
Russisk Amerika
Russisk Amerika (russisk: Русская Америка, engelsk: Russian America) var det russisk kontrollerte landområdene i det vestlige Nord-Amerika i løpet av den russiske koloniseringen av Amerika i årene 1733-1867. Full innlemmelse av koloniene i Nord-Amerika kom med en ukase (påbud eller resolusjon av tsar Paul I) i 1799, som etablerte et monopol for Det russisk-amerikanske kompani. I de nye områdene ble det også gitt visse rettigheter til den russisk-ortodokse kirke.
Geografi
Russisk Amerika inkluderte dagens Alaska, Aleutene, og isolerte områder i dagens California og Hawaii. Byen Sitka på øya Baranof i Alexanderarkipelet fungerte som hovedstaden i Russisk Amerika. Områdets sørligste bosetninger var så langt sør som til Fort Ross i Sonoma County i California og Fort Elisabeth på Kauai i Hawaii.
Historie
De tidligste skriftlige rapportene viser at de første europeerne som nådde Alaska kom fra Russland. Den 20. juni 1648 startet Semjon Dezjnjov en ekspedisjon til området. 90 menn i syv små båter forlot byen Nizjnekolymsk med kurs østover og de nådde elvemunningen Kolyma i juli. Herfra fortsatte de østover langs kysten til Tsjuktsjerhalvøya og rundet deretter Kapp Dezjnjov og seilte videre mot sørvest til Diomedesøyene. Deretter ble ekspedisjonen dramatisk. Rundt oktober forsvant Aleksejevs gruppe sporløst til havs under en storm, og Dezjnjovs gruppe forliste ved fastlandskysten og ble tvunget til å overvintre ved Anadyrelva som de nådde frem til i desember. Våren 1649 fortsatte ekspedisjonen oppover elva og grunnla handelsplassen Anadyrsk ostrog nær det nåværende Markovo. Lengre oppover elva støtte de deretter på Mikhail Stadutsjin og Semjon Motoras ekspedisjon, som hadde tatt veien over land fra Jakutsk. Rapporten om de nye funnene og den 3200 kilometer lange ekspedisjonen endte opp i et arkiv i Jakutsk og nådde aldri St. Petersburg.
Den østlige ruten til Alaska ble oppdaget i 1741 av Vitus Bering under hans ekspedisjon i årene 1733-1743.
Så tidlig som i 1745 begynte russiske pelshandlere å etablere seg i området. Først i 1799 utga tsaren en Ukas som formelt gjort området til russisk territorium. Ledelsen av området ble overført til det russisk-amerikanske kompani. Konsesjonen var for 20 år, og ga selskapet monopol på handel i området. I første omgang omfattet konsesjonsområdet til breddegrad 55 ° N. I 1821 ble rettighetene utvidet til 51 ° N.
I 1784 grunnla Grigorij Sjelikhov en russisk bosetning på Three Saints Bay på øya Kodiak nær dagens Kodiak. I 1790 ble Aleksandr Baranov innsatt til å administrere pelshandelen i Alaska. I 1792 flyttet Baranov bosetningen som Sjelikhov hadde grunnlagt til den nordøstlige delen av Kodiak-øya. Denne bosetningen utviklet seg senere til dagens Kodiak.
I 1795 grunnla Baranov bosetningen Mikhailovsk ca 10 km nord for dagens Sitka etter å kjøpt land fra det lokale tlingitfolket. I 1802 ødela tlingitfolket Mikhailovsk. Dette førte til at Baranov hentet et russisk krigskip og ødela tlingitfolket sin bosetning. Baranov bygde deretter bosetningen Ny-Arkhangelsk på ruinene etter Mikhailovsk. Ny-Arkhangelsk ble hovedstaden til Russisk Amerika og utviklet seg til dagens Sitka.
På det meste bodde det 700 russere i Russisk Amerika. Det bodde få russere i område sammenlignet med antallet innfødte. Da den russiske bosetningen var på sitt høyeste bodde det ca 40 000 innfødte i Russisk Amerika.
Alaska-kjøpet
Alaska-kjøpet ble gjennomført i 1867 og bidro stort til USAs territoriale ekspansjon. Traktaten ble forhandlet frem av den russiske diplomaten Eduard de Stoeckl, på oppdrag fra Aleksander II av Russland, og USAs utenriksminister William H. Seward, utsendt av president Andrew Johnson. Området dekket ca 1.481.347 km², og overgangssummen var på 7,2 millioner Amerikansk dollar.
Dollies dagbok
Dollies dagbok er et musikkalbum med Dollie, utgitt i 1981.
Kimberly Ince
Kimberly Ince (født 10. oktober 2004) er en grenadisk svømmer.
I 2021 representerte hun Grenada under Sommer-OL 2020 i Tokyo der hun ble utslått på 100 meter rygg i forsøksheatet der hun kom på 41. plass med tiden 1.10,24.
Ferruccio Valcareggi
Ferruccio Valcareggi, født 12. februar 1919 i Trieste, død 2. november 2005 i Firenze, var en italiensk fotballtrener. Han var Italias herrelandslags assistent- og hovedtrener i perioden 1966-1974.
Valcareggi spilte fotball for en rekke klubber fra 1937 ttil 1954, inkludert US Triestina Calcio (1973-40), Fiorentina (1940–1943), AC Milan (1944), Bologna (1944-47), Fiorentina igjen (1947-48), Vicenza (1948-49), Lucchese (1949-51), Brescia (1951-52) og Piombino (1952-54).
Det er likevel trenerkarrieren Valcareggi er mest kjent for. Han var først spillende trener for Piombino 1952-54 i Serie C, men klatret raskt via AC Prato og Atalanta BC til han fikk trene laget han spilte for, Fiorentina. Det gikk ikke så bra, og han fikk sparken for første og siste gang i 1964.
Etter et kort opphold som trener tilbake i Atalanta, ble han assistenttrener til landslagstrener Edmondo Fabbri. Da Fabbri fikk sparken etter VM i 1966, ble Valcareggi hovedtrener for Italia. Det første året var han trener i samarbeid med Helenio Herrera, en av de viktigste bidragsyterne til Italias catenaccio-spillestil med sterkt forsvar, men året etter var Valcareggi hovedtrener alene. Han lyktes på kort tid å få Italia på fote igjen etter VM i 1966, første med å vinne EM i 1968, og så ved å komme til finalen i VM i 1970. I 1972 og spesielt i VM i 1974 ble det klart at catenaccio-stilen til Valcareggi var gammeldags. Etter VM trakk han seg. Valcareggi er fortsatt regnet som mannen som fikk Italia tilbake til toppen etter mange år som et svakt lag.
Etter Italia trente han Hellas Verona FC (1975-78), AS Roma (1979-80) og så Italias B-lag 1979-1984.
Londalen-Ørvilldalen landskapsvernområde
Londalen-Ørvilldalen landskapsvernområde ligger i Tolga kommune i Innlandet. Landskapsvernområdet er på 49 762 dekar. Landskapsvernområdet er opprettet på grunn av et særpreget og vakkert natur- og kulturlandskap, der seterlandskap med seterbebyggelse og setervoller, vegetasjon og kulturminner, skapt gjennom aktiv jordbruksdrift, utgjør en vesentlig del av landskapets egenart.
I tilknytning til Londalen-Ørvilldalen landskapsvernområde ligger Forollhogna nasjonalpark. Både landskapsvernområdet og nasjonalparken ble vernet i 2001.
Pyl
Pyl (originaltittel: Пыль) er en russisk film fra 2005, regissert av Sergej Loban.
Handling
En dag inviterer administrerende direktør for Alekseis anlegg ham til kontoret sitt, hvor han møter to offiserer fra FSB som tilbyr ham å delta i et hemmelig eksperiment. Men uten at Aleksei vet det, gjelder forsøket en maskin som kan realisere folks mest elskede drømmer - som i Aleksei sitt tilfelle er en perfekt kropp. Når eksperimentet er fullført, skal han glemme alt han har opplevd. I tillegg kommer han til å dø snart, ettersom maskinens effekt på mennesker er like ødeleggende som radioaktiv stråling. Men Aleksei blir besatt av ønsket om å finne den mystiske maskinen, og føle seg perfekt igjen og igjen og igjen.
Maria-Thaddeus von Trauttmannsdorf Weinsberg
Maria-Thaddeus von Trauttmannsdorf Weinsberg (født 28. mai 1761 i Gratz i Østerrike, død 20. januar 1819 i Wien) var en av den katolske kirkes kardinaler, og var erkebiskop av Olmütz (Olomouc) 1811–1819.
Han ble kreert til kardinal i 1816.
Episkopalgenealogi
Hans episkopalgenealogi er:
Pseudobrachida
Pseudobrachida er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Forholdsvis små (gjerne 1,5-3 millimeter lange), korte og brede, mørke kortvinger. Hodet er ganske bredt med runde, litt utstående fasettøyne. Føttene er fire-leddete.
Levevis
Disse små kortvingene er særlig knyttet til kjuker som vokser på trær, der de spiser andre insekter og midd. Kanskje spiser de også noe soppsporer. De flyr godt og fanges ofte i feller for flyvende insekter.
Første akt
Første akt er et musikkalbum med Dollie, utgitt i 1980. Dette er gruppas debutalbum og ble en stor suksess i Norge.
Anna Netsjajevskaja
Anna Aleksandrova Netsjajevskaja (russisk: Анна Александровна Нечаевская: født 21. august 1991) er en russisk langrennsløper.
Under Vinter-OL 2018 i Pyeongchang tok hun bronse på 4 × 5 kilometer stafett, sammen med Natalja Neprjajeva, Julija Belorukova og Anastasija Sedova.
Nanny McPhee
Nanny McPhee er en britisk komedie-film fra 2005.
Regissør var Kirk Jones, og filmen ble produsert av Metro-Goldwyn-Mayer Pictures. Emma Thompson har hovedrollen som Nanny McPhee, og andre skuespillere var Colin Firth og Angela Lansbury. Filmen ble sluppet den 28. oktober 2005 i Storbritannia av United International Pictures, og den 27. januar 2006 i USA fra Universal Pictures. En oppfølger, Nanny McPhee and the Big Bang, ble sluppet i 2010.
Handlingsreferat
I det viktorianske Storbritannia er enkemannen Cedric Brown far til syv veldig uregjerlige barn - Simon, Tora, Eric, Lily, Sebastian, Chrissie og Aggie. Han er klønete, men elsker barna sine. Han har siden sin konens død tilbrakt lite tid sammen med barna, og klarer ikke håndtere dem lenger. Barna har hatt en rekke barnepiker, som de systematisk har drevet vekk på grunn av deres dårlige oppførsel og skøyerstreker. De har også stor glede av å plage kokken deres, Mrs. Blatherwick. En dag oppdager Cedric flere referanser til en "Nanny McPhee" over hele hjemmet. Samme kveld under en storm, samtididig som barna forårsaker kaos på kjøkkenet, åpner Cedric døren for å avsløre en grusom kvinne som introduserer seg selv som Nanny McPhee.
Med disiplin, og litt magi, forvandler hun familiens liv. Barna, ledet av Simon, forsøker å spille henne en narrestrek. Men barna begynner gradvis å respektere McPee og spørre henne etter råd. Over tid blir barna litt mer ansvarlige, og hjelper deres klønete far med å løse familie-problemene - noe som også gjør Nanny McPhee mindre og mindre nødvendig i hjemmet deres. Familien støttes økonomisk av Cedrics dominerende og nærsynte svigertante Lady Adelaide Stitch, som krever omsorgsretten over et av barna. Hun ønsker først få den nest yngste datteren Chrissie. Hun truer også med å slutte å støtte familien, med mindre Cedric gifter seg på nytt i løpet av en måned. Hvis dette mislykkes, kommer familien til å miste hjemmet deres - og kan bli tvunget til å skilles.
Desperat forsøke Cedric å sjarmere en enke, fru Selma Quickly. Barna antar at alle ste-mødre er forferdelige kvinner som behandler stebarna sine nærmest som slaver. Barna forsøker derfor å sabotere Mrs. Quickly sitt besøk - og hun reiser sin vei, irritert på Cedric. Etter at de økonomiske problemene blir forklart for søsknene, innser de feilen deres. Barna forsøker å blidgjøre fruen, ved å tilstå at de hadde skylden for å ha ødelagt besøket hennes. Mrs. Quick, fascinert når hun hører om Adelaides rikdom og status, forsoner seg med Cedric og godtar å gifte seg med ham. Barna oppdager imidlertid snart at Mrs. Quickly er grusom og forferdelig, når hun med vilje ødelegger babyen Aggie sin elskede rangle (som tidligere hadde tilhørt deres avdøde mor) og barna forsøker derfor å bli kvitt fru Quickly, selv om dette kan føre til at Adelaide Stitch nekter å støtte familien økonomisk.
Bokklubbens levende klassikere
Bokklubbens levende klassikere er en bokserie på 33 bind, utgitt av Den Norske bokklubben fra 1982 til 1990, redigert av Brikt Jensen. Serien inneholdt bøker fra den europeiske litteraturens kanon, fra islendingesagaene av, med vekt på det sene 1800-tallets realisme, og med en viss overvekt av nordiske bøker.
Rosetta (by)
Rosetta ble grunnlagt på 800-tallet, og fikk en voldsom vekst som følge av Alexandrias tilbakegang grunnet den osmanske erobringen av Egypt i 1517. Denne blomstringsperioden som viktig havn varte fram til Alexandria på begynnelsen av 1800-tallet igjen vokste og fikk framgang. I løpet av 1800-tallet ble byen populært som et turistmål for briter. Byen var kjent for sine sjarmerende osmanske herskapshus, sitruslunder og at den var ren og velstelt sammenlignet med mange andre egyptiske byer.
For europeere er stedsnavnet særlig knyttet til funnet av Rosettastenen på 1800-tallet, en oppdagelse som gjorde det mulig å finne ut hvordan egyptiske hieroglyfer kunne leses.
Navnet
Både det arabiske navnet Rašīd (i betydningen «veiviser») og det vestlige navnet Rosetta eller Rosette (i betydningen «liten rose») på henholdsvis italiensk og fransk er forvanskninger det opprinnelige koptiske stedsnavnet Trashit. Rosetta eller Rosette var det navn som franskmennene benyttet på tiden til Napoléon Bonapartes militære kampanje i Egypt i 1798. Det ble deretter knyttet til funnet av Rosettastenen på dette stedet, fransk Pierre de Rosette, av franske soldater i den nærliggende festningen Fort Julien i 1799.
Rosettastenen
Rosettastenen er datert til 196 f.Kr.. Den ble funnet av Napoleons tropper i 1799, men deretter tatt av britene i 1801 og har siden 1802 blitt oppbevart på British Museum i London. Steinen ga Jean-François Champollion, Thomas Young og andre nøkkelen til egyptiske hieroglyfer.
Saadat Dalgatova
Saadat Dalgatova (født 30. oktober 1988) er en russisk bokser.
Hun representerte ROC under Sommer-OL 2020 i Tokyo, hvor hun ble utslått i første runde.
Emil Torkildsen
Emil Torkildsen (født 15. oktober 1891 i Bergen, død 30. april 1964) var en norsk typograf og fagforeningsmann. Han var i mange år leder for Norsk Centralforening for Boktrykkere, som i hans formannstid skiftet navn til Norsk Typografforbund.
Thorkildsen ble utlært typograf i 1913. I årene fra 1919 til 1921 arbeidet han som faktor på Rjukan. Ellers var han fra 1913 stort sett bosatt i Oslo.
Han var aktiv i typografenes fagforening, og hadde vervet som formann i Oslo maskinsetterklubb fra 1922 til 1926. Han var sekretær i Centralforeningen for boktrykkere fra 1928 til 1934, og ble formann i foreningen fra 1. januar 1935. Han satt som formann helt til 1962.
Thorkildsen var også medlem av AFLs representanskap og sekretariat.
Da Norsk Arbeiderpresse AS ble stiftet i 1948 ble Torkildsen valgt inn i selskapets første styre, sammen med blant andre Konrad Nordahl og Trygve Bratteli.
Othelie Høie
Othelie Annette Høie (født 2002 i Kristiansund) er en norsk bryter, som representerer klubben BK Atlas i Fredrikstad.
Hun vant NM-gull i 2020 og 2022. Hun vant kongepokalen i 2022.
Hun er datter av fire ganger verdensmester i bryting, Gudrun Anette Høie.
Idrettskarriere
Høie deltok i Tallinn Open 2017, der hun brøt i klassen 2002-2004, og vant der klassen 52 kg. Hun vant nordisk mesterskapet i bryting i U17-klassen tre år på rad fra 2017 til 2019.
Referanser
<References />
Den britiske monarken
Den britiske monarken er statsoverhode i Det forente kongerike Storbritannia og Nord-Irland og i britiske oversjøiske territorier og kronbesittelser. Monarken er etter eldre britisk teori den såkalte «kilden» (fount) til den utøvende, dømmende og (som Konge/Dronning i Parlament) lovgivende makt. Realiteten er at både kongemakten og de andre statsorganene er underlagt folkestyret gjennom Parlamentet som nasjonalforsamling. Den britiske monarken har også formell posisjon som den høyeste lederen av Den engelske kirke, samt er overhode for Samveldet av nasjoner og statssjef i 15 andre samvelderiker.
Monarkens rolle er idag hovedsakelig seremoniell med symbolsk betydning. Storbritannias politiske system er basert på Westminster-modellen og parlamentarisme, der monarken ikke lenger har politisk og reell makt, men er underlagt konstitusjonell sedvane.
Monarken er i teorien også «kilde» til rettvesenets myndighetsutøvelse (fount of justice), og rettslig påtale finner sted i monarkens navn. Dommere fatter sine avgjørelser i monarkens navn. Monarken kan etter konstitusjonell sedvane ikke stilles for retten. Det er imidlertid lite tenkelig at monarken kan opptre i strid med konstitusjonell sedvane, strengere straffebud eller sentrale sivilrettslige regler, uten at det vil medføre sanksjoner mot vedkommende, spesielt et krav om at vedkommende må fratre posisjonen som monark.
Suksesjon
Den nåværende monarken er kong Charles III (siden 8. september 2022) og hans etterfølger er etter britisk rett William, prins av Wales (sønn av kongen, født 21. juni 1982).
Den nåværende monarkens tittel i Storbritannia er Hans Majestet Charles den tredje, av Guds Nåde, av Det forente kongerike Storbritannia og Nord-Irland og Hans andre Riker og Territorier Konge, Overhode av Samveldet, Forsvarer av Troen.
Tittelen Troens Forsvarer stammer tilbake til 1500-tallet. Henrik VIII ble gitt tittelen av paven, pga. en bok han gav ut i 1521, der han fastslo at paven var Kirkens øverste leder. Troen han forsvarte var altså katolisismen. Da Henrik brøt med den katolske kirke i 1530, trakk paven tittelen tilbake, siden Henrik nå var blitt en «troens angriper». I 1544 gav parlamentet Edvard VI tittelen Troens Forsvarer, siden han nå forsvarte den protestantiske kirken mot katolisismen, og tittelen har fulgt den britiske monarken siden, siden monarken er den engelske kirkens øverste leder. Tittelen forkortes «Fid. Def.» eller «F.D.»(la. fidei defensor) på alle britiske mynter.
Arverett til den britiske tronen er begrenset ved en lov av 1701 (Act of Settlement) til protestantiske etterkommere av kurfyrstinne Sofia av Hannover, hvor mannlige arvinger har forrang foran kvinnelige og arvinger som har ektet katolikker er ekskludert.
Zoofili
Zoofili, fra det greske ζῷον (zôon, «dyr») og φιλία (philia, «vennskap» eller «kjærlighet»), er en parafili, definert som menneskelig seksuell tiltrekning til et dyr. Slike indiver er kalt zoofile. De nyere betegnelsene zooseksuell og zooseksualitet beskriver hele spekteret av menneskelig eller dyrisk seksuell orientering. Ikke alle seksuelle handlinger med dyr er utført av zoofile, og ikke alle zoofile er seksuelt interessert i dyr.
Mens zoofili er lovlig i noen få land, er det ikke eksplisitt tolerert noensteds i dag, og i de fleste land er seksuelle handlinger med dyr ulovlig, og blir sett på som dyremishandling, eller mindre vanlig, som forbrytelser mot naturen.
Zoofili i Norge
Den gamle paragrafen mot zoofili i Norge ble opphevet i 1972, mens distribusjon av dyreporno var forbudt. Eksempler på zoofili i Norge er rapportert. Den 28. februar 2008, presenterte Regjeringens et forslag til ny dyrevernlov, som inkluderte et forbud mot dyresex. I 2009 trådte dyrevelferdsloven i kraft, og den forbyr eksplisitt å ha seksuell omgang med eller foreta seksuelle handlinger med dyr.
Lucanus delavayi
Lucanus delavayi er en billeart i familien hjortebiller (Lucanidae).
Utbredelse
Arten er bare kjent fra Yunnan, Kina.
Storbritannia under Vinter-OL 1964
Storbritannia under Vinter-OL 1964. 36 sportsutøvere fra Storbritannia, 27 menn og ni kvinner, deltok i sju sporter, aking, alpint, bobsleigh, hurtigløp på skøyter, kunstløp, langrenn og skiskyting i Vinter-OL 1964 i Innsbruck i Østerrike. Storbritannia kom på ellevteplass med en gullmedalje.
Stefania Belmondo
Stefania Belmondo (født 13. januar 1969) er en italiensk tidligere langrennsløper. Hun deltok i fem olympiske vinterleker, og vant to gullmedaljer; på 30 km i 1992 i Albertville og på 15 km i 2002 i Salt Lake City.
Karriere
Belmondo var jevnt god på alle distanser, og vant både verdenscupen i sprint og OL-gull på tremila. Hun har syv plasseringer blant de tre beste i verdenscupen sammenlagt. Hun ble nummer to sammenlagt i 1996/97 og 1998/99, vant sprintcupen i 1996/97 og i 1997 ble hun sammen med Bjarte Engen Vik og Bjørn Dæhlie tildelt Holmenkollmedaljen.
Ved åpningsseremonien til OL 2006 i Torino fikk hun æren av å tenne den olympiske ilden.
Stanislav Tecl
Stanislav Tecl (født 1. september 1990) er en tsjekkisk fotballspiller som spiller for Slavia Praha.
Tyrkias kvinnelandslag i fotball
Tyrkia debuterte i 1995 mot Romania. På grunn av den sene debuten ble Tyrkia plassert i klasse B foran kvalifiseringen til EM i 1997. Tyrkia endte sist i sin gruppe. I de neste kvalifiseringene økte Tyrkia beskjedent til nest sisteplass. Tyrkia trakk seg fra kvalifiseringen til EM i 2005 og VM i 2007, men var tilbake til kvalifiseringen til EM i 2009 i Finland. Den første kvalifiseringsrunden ble spilt i Tyrkia med Georgia, Nord-Irland og Kroatia som motstandere. De to sistnevnte og Tyrkia endte på samme poengsum, og da telte innbyrdes oppgjør. Alle hadde slått hverandre, men da Nord-Irland slo Kroatia 5-1, gikk de videre på bekostning av Tyrkia, som dermed ble slått ut.
Tyrkia vant imidlertid en miniturnering arrangert av UEFA mot Kroatia, Malta og Estland.
Halocarpusslekten
Halocarpus bidwillii
Halocarpus biformis
Halocarpus kirkii
Halocarpus-slekten (latin: Halocarpus) er en slekt i gultrefamilien, en gruppe sørlige bartrær. Slekten har 3 eviggrønne arter av busker og trær, endemisk på New Zealand. Tidligere ble artene tilskrevet slekten ''Dacrydium.
Halocarpus bidwillii eller «Bog Pine», «Mountain Pine», vokser fra nesten helt nord på North Island, og ned hele South Island. Treet trives i lavlandet, og blir sjelden mer enn 3-4 meter høyt. De spiralsatte bladene er skjellaktige, og inntil 2 mm lange, men inntil 5 mm når de er unge skudd. Konglene er bæraktige, hvite og kjøttfulle.
Halocarpus biformis eller «yellow pine», «pink pine», kan bli inntil 10 meter høyt, men i åpent lende er den normalt en buskplante. Den finnes i høylandet på det vulkanske høyplatået på North Island, og i lavlandet på South Island og Stewart Island.
Halocarpus kirkii eller «Monoao» vokser i skogsområdene opp til 700 moh. på North Island. Arten er sjelden, og et buskaktig eller mellomstort tre, inntil 25 m høyt. De unge skuddene bæres inntil treet er ca. 10 meter høyt. Bladene er læraktige og inntil 40 mm lange. Den må ikke forveksles med navnebroren Manoao colensoi eller «Silver pine», som også vokser på new Zealand.
Rampelys (album)
Rampelys er et musikkalbum med Dollie, utgitt i 1982.
Villa Foscari
Villa Foscari også kjent som La Malcontenta (den misfornøyde) er en villa i Mira ved kanalen Brenta like utenfor Venezia. Villaen ble bygget av Andrea Palladio på slutten av 1550-tallet for brødrene Nicolò og Alvise Foscari. Den er en av villaene i Veneto som UNESCO har satt på sin liste over verdensarven.
Familien Foscari var blant Venezias mektigste. Denne villaen ligger like ved lagunen og kunne nås enkelt med båt fra Venezia. Den er i motsetning til de fleste av Palladios villaer ikke bygget med gårdsdrift i tankene, men er en forstadsbolig.
Det er en høy kjelleretasje slik at piano nobile er løftet opp fra terrenget. Dette bidrar til å gi villaen et majestetisk preg. Det forneme preget oppnår Palladio selv om bygget er oppført med enkle materialer som murstein. Hugget stein er benyttet hovedsakelig i søylenes fundamenter og kapitéler.
Solborg
Solborg (gnr. 122/19) er et bofellesskap som ligger i Almgrenda i Åsbygda, i Ringerike kommune i Viken. Fellesskapet er også kjent under navnene Camphill Landsbystiftelse Solborg, Camphill Solborg og Solborg landsby. Solborg er én av seks lignende landsbyer i Norge og inngår som en del av Camphill-bevegelsen.
Solborg ble grunnlagt i 1977 og er et leve- og arbeidsfellesskap, både for mennesker med psykisk utviklingshemning og medarbeidere.
Solborg var opprinnelig et sted for ungdommer med spesielle behov, som hadde falt ut av det vanlige skolesystemet og trengte å bo i en mer skjermet omgivelse. Fra begynnelsen på 1980-tallet gikk stedet over til å tilby et livsfellesskap for voksne mennesker, både med og uten utviklingshemning.
Fellesskapet driver gården Alm, der de blant annet har eget gartneri og en rekke husdyr, herunder også bier.
Vi seiler for velstand og lykke
«Vi seiler for velstand og lykke» er en skillingsvise som også blir kalt for «Tromsøvisa» eller «Ishavsvisen». Det er litt uenighet om opprinnelsen til visa, noen mener den kommer fra Nord-Norge, andre fra en av Vestfoldbyene, antakelig Tønsberg, mens atter andre igjen mener at den stammer fra Ålesund. Det er funnet trykk der navnet Hans Malenastuen fra Eresfjord i Romsdal står som tekstforfatter. Han var sønn av husmannsfolkene Malena og Knut som lå under gården Nauste, og husmannsplassen ble kalt Malenastuen. Hans var født i 1870 og ble skipper og visedikter. Den opprinnelige teksten på denne skillingsvisa var mye lengre, og uten refrenget som følger i denne teksten. Mest sannsynlig er den eldre enn Malenastuen, og at han muligens har bearbeidet den i versjonen som er kjent i dag. Disse undersøkelsene er gjort av Per Johan Skjærstad Den er innspilt på platen Frem fra Glemselen kap. 4 med Helge Borglund.
Teksten i nyere versjon med 3 vers og refreng
en hilsen til venner og kjære, vi er jo så ene forlatt, langt ute på ishavets bølger, hvor rådløs de tumler omkring, men forkast ei den hilsen som følger til Norge med iskolde vind. ''REF: Vi seiler for velstand og lykke, vi seiler for far og for mor. Vi seiler for Norges ære, og for flagget som vaier ombord.''
de skulle i seilriggen klore, ja da tenker jeg stasen forsvant, de går på broderede tepper og spiser langt finere kost, mens vi kun får saltkjøtt og erter som fortæres i skumsprøyt og frost. på stranden der står hun og venter, der møtes de elskede to. Å, kvinne ditt hjerte utgrunne det makter vel ingen på jord, du smigrer med munn og med tunge, men falskhet i hjertet ditt bor.
Teksten fra et skillingstrykk
2.Her er ingen sol ingen sommer, her blomstrer ei roser på eng, her høres ei musikkens toner her er ingen oppredet seng. Her må vi med bølgene kjempe og mangen gang ser vi vår død, men vi kan jo annet ei vente som på sjøen skal tjene vårt brød.
3.Så mangen en skute på havet har krenget for snehvite seil, så mangen en gutt er begravet i havet det blåblanke speil. De seiled for velferd å bære hjem til sin far og sin mor, de seilte for Norges ære og for flagget som vaier ombord.
4.Jeg har og et ord til de store som lever så flott og galant, de skulle i sjøgangen klare da tenker jeg stasen forsvant. Jeg tenker de fikk andre tanker når kommando i stormen der lød, og de visste at to råtne planker var alt mellom livet og død.
5.De går på broderede tepper og nyter den deiligste kost mens vi haver salt kjøtt og erter der nytes i sjøsprøyt og frost. Deres hyre er også litt større deres lommer av penger er full, men efter døden de får jo ei mere ennet klede og tre alen muld.
Kota Watanabe
Kota Watanabe (født 18. oktober 1998) er en japansk fotballspiller.
Vi seiler for velstand og lykke
Teksten fra et skillingstrykk
6.I hjertet jeg bærer et minne med vemod det rører en hver, det billedet er av en kvinne som jeg hadde så inderlig kjær. Hvor tungt det var for oss å skilles det kan ei beskrives med ord, fra henne den elskende lille den enest jeg hadde på jord.
Kota Watanabe
Karriere
Kota Watanabe startet sin profesjonelle karriere i Tokyo Verdy i 2016. Han har også spilt for Yokohama F. Marinos.
Vi seiler for velstand og lykke
Teksten fra et skillingstrykk
7.På gjensynets glede jeg tenker o gid at hun bare var tro, på stranden der står hun og venter der møtes vi elskede to, o kvinne ditt hjerte at grunne det makter visst ingen på jord du smigrer med bånd og med tunge medens falskhet i hjertet der bor.
Til slutning så vil jeg fremføre en hilsen til far og til mor en hilsen til venner og kjære vi lever jo alle ombord. Og visen den har sine grunner som dikteren selv da han dro på sjøen fra sladderens munne og hyre på ishavet tok.
Fylkesvei 4620
Fylkesvei 4620 går mellom Vikevåg og Østhusvik på Rennesøy i Stavanger.
Strekningen ble fastlag 2019, og består av den tidligere fylkesvei 574, samt fylkesveiene Fv576 og Fv577 som har blitt veiarmer.
First Act
First Act er et musikkalbum med Dollie, utgitt i 1982.
Aoife O’Rourke
Aoife O'Rourke (født 2. juli 1997) er en irsk bokser.
Hun representerte Irland under Sommer-OL 2020 i Tokyo, hvor hun ble utslått i første runde.
Irueña-demningen
Reservoaret er på 4,6 km² (460 hektar), mens vannmassene som demmes opp har et volum på inntil 110 millioner m³. Selve damanlegget er 75,5 meter høyt og drøye 420 meter langt, og er en gravitasjons-buedam.
Alt for Norge (illegale aviser)
Alt for Norge kan vise til flere illegale aviser fra Norge under andre verdenskrig:
Dinusella
Dinusella er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). De er spesialiserte på å leve sammen med maur.
Levevis
Artene er knyttet til maur.
Tom Huddlestone
Thomas Andrew Huddlestone (født 28. desember 1986) er en engelsk fotballspiller som fra den 30. juni 2022 er klubbløs.
Huddlestone har spilt 33 U21 kamper for. Han har en landskamp for A-lag
Vannkanon
Vannkanon eller vasskanon er et apparat for å styre en vannstråle med kraftig trykk. Innretningen brukes først og fremst ved brannslukning.
Kjetil Løndal
Kjetil Løndal (født 1907 i Tuddal, død 1987 i Oslo) var en storspelemann fra Telemark.
Tom Huddlestone
Biografi
Tom Huddlestone, som har vært en del av Derby County FC sitt fotballakademi, debuterte den 9. august 2003 for Derby i en alder av 16 år. Denne kampen var den første ligakampen i 2003/04-sesongen, og motstanderen var Stoke City FC. Han etablerte seg raskt i startoppstillingen til the Rams og fikk totalt med seg 43 ligakamper før sesongen var over. Også i 2004/05-sesongen spilte Huddlestone regelmessig for Derby, og som et resultat av dette skrev han under på en kontrakt med Tottenham Hotspur i januar 2005. Totalverdien for denne overgangen er antydet til å være rundt £2 500 000 der overgangen til Tottenham først skulle skje etter 2004/05-sesongen var over. Etter å ha fått med seg 45 ligakamper og 2 playoff-kamper i 2004/05-sesongen for klubben fra Derbyshire ble Huddlestone Tottehamspiller i juli 2005.
En kneskade i august 2005 gjorde at han mistet første del av 2005/06-sesongen for Spurs, og i oktober 2005 skrev han under en låneavtale med Wolverhampton Wanderers FC for å få matchtrening. Han debuterte for Wolves den 29. oktober 2005 i en ligakamp mot Watford FC, og han scoret sitt første mål for Wolverhampton 18. november 2005. Det skjedde mot sin gamle klubb Derby County i en ligakamp som Wolverhampton vant 3-0. I januar 2006 returnerte han tilbake til Tottenham, og han fikk sin debut for klubben fra London den 31. januar 2006 i en ligakamp mot Fulham. Totalt fikk han med seg 4 ligakamper for Tottenham på slutten av 2005/06-sesongen.
I 2006/07-sesongen scoret Tom Huddlestone sitt første klubbmål for Tottenham. Det skjedde 8. november 2006 i en kamp i den engelske ligacupen. Motstander i denne kampen var Port Vale FC og kampen endte med 3-1 seier til Tottenham. Huddlestone scoret først utlikningsmålet til Spurs før han i ekstraomgangene ga laget ledelsen 2-1. Den 17. desember 2006 noterte han seg for sitt første ligamål for Tottenham da klubben hans slo Manchester City 2-1. Etter å ha spilt 12 av de 20 første ligakampene for Spurs i den første delen av 2006/07-sesongen takket Huddlestone ja til å forlenge kontrakten sin med klubben, og hans nye kontrakt binder han til Tottenham fram til sommeren 2011.
Kjetil Løndal
Kjetil vokste opp i Tuddal, og fikk lært mye spel av faren, Svein Løndal. Senere fikk han lære av Torstein Grotbekk, Johannes Dahle, Torkjell Haugerud og Henrik Gjellesvik.
Iraqi Premier League
Iraqi Premier League (arabisk: الدوري العراقي الممتاز‎) er den øverste divisjon for fotball i Irak.
Kjetil Løndal
Han flyttet til Oslo i 1939 og arbeidet i mange år som vaktmester i et område som omfattet deler av Casparisgate og Uelandsgate. Kjetil Løndal ble også tilkalt når vaktmesteren i Nordahl Bruns Gate 22, Talleiv Røysland, sto fast med et problem. Som vaktmester var Kjetil populær blant barna i gården, og kom til å bli en viktig inspirasjon for Lillebjørn Nilsen, som vokste opp på samme sted.
Fra 1945 til 1980 var Kjetil Løndal musikalsk leder for spelgruppa i Laget for Folkemusikk, og et par år også formann i laget. I to år satt han også som formann for Landslaget for spelemenn. I løpet av denne tida var han fast spelemann i Telelaget, og danselærer samme sted.
Kjetil var grundig, og sørget alltid for å holde fela i god stand. Når Laget skulle spille sammen, var han omhyggelig med at alle spelemennene hadde stemt felene sine skikkelig. Han var opptatt av at samspelet skulle låte best mulig. Som konsertspelemann var han ofte uslåelig. Han vant Landskappleiken fire ganger i 1956, 1958, 1959 og i 1966. Han var og god danser, og er den eneste som både har vunnet landskappleiken i spel og i dans.
Kjetil Løndal er representert på flere plater. Til hundreårsjubileet i 2007 foreligger det en solo-CD med toppspel av Kjetil Løndal.
Det er Kjetil Løndal som har preget den mest kjente varianten av hallingen Sevliden, etter en legendarisk omkamp med Hauk Buen på Vårlengtstemnet i Porsgrunn i 1964. De fleste spelemenn som lærer seg den slåtten, spiller den etter mønster av denne framføringen.
Kjetil Løndal fikk i 1977 på sine eldre dager Kongens fortjenstmedalje i gull.
Kunsthaus Tacheles
Kunsthaus Tacheles var et selvdrevet kunst- og arrangementssenter, organisert som en forening, i Oranienburger Straße i det gamle jødiske kvartalet i bydelen Mitte i Berlin. Det holdt til i et tidligere forretningsbygg bygget 1907-1908, som i 1990 ble reddet fra rivning av 50 kunstnere.
Bygningskomplekset omfattet bl.a. diskoteker, serveringssteder og atelierer.
Ordet «tacheles» er et opprinnelig jiddisch ord som har etablert seg i det tyske vokabularet, som betyr omtrent «klartekst» (som i «tacheles reden», si sannheten uten omsvøp). Navnet på kunsthuset kan føres tilbake til ytringsfrihetens kår i det tidligere kommunistiske Øst-Berlin og DDR. Der måtte mange budskap i musikk, film og kunst skjules gjennom tvetydigheter.
I 1998 ble det inngått en leieavtale mellom foreningen Tacheles e.V. og eierne. Avtalen løp ut 2008 og foreningen betalte en symbolsk leie på 1 DM, senere 50 cent, per måned.
Georg Ossian Sars
Georg Ossian Sars (født 20. april 1837 i Florø, død 7. april 1927), ofte omtalt som G.O. Sars, var en norsk marinbiolog, havforsker og professor i zoologi fra 1874. Han er kjent for sin banebrytende forskning på vandrings- og gytemønsteret til skrei, sild og andre fiskearter, og ledet blant annet Den norske Nordhavsekspedisjon 1876–78, og regnes som en av grunnleggerne av norsk marinbiologi og fiskeriforskning. Han oppdaget og beskrev en stor mengde krepsdyr - særlig muslingkrepsene ble i stor grad beskrevet av Sars. Av de seks underklassene av muslingkreps beskrev Sars tre for første gang i 1866 - Myodocopa, Platyocopa, og Podocopa.
Biografi
G.O. Sars' foreldre var Michael Sars (1805–1869) og Maren Cathrine Welhaven Sars (1802–1889). Han var bror av historikeren Ernst Sars og svoger til Fridtjof Nansen, som var gift med hans søster Eva Sars. Sars vokste opp på Manger i Nordhordland der faren var sogneprest. Han ble sendt på Bergen katedralskole i 1852 og begynte i 1854 på Oslo katedralskole etter at familien flyttet dit. Her tok han examen artium i 1857. Han studerte først medisin, men etter 1. avdeling gikk han over til zoologi og mottok H.K.H. Kronprinsens gullmedalje 1862. Dette ble avgjørende for hans videre karriere. I 1864 fikk Sars og Jonas Axel Boeck ansettelser som de første havforskere for å studere henholdsvis torsk og sild. I 1870 ble han universitetsstipendiat ved Universitetet i Oslo, i 1874 ble han professor, et sete han holdt til 1918, 81 år gammel. Men han fortsatte sitt vitenskapelige arbeid ved universitetet, som statsstipendiat fra 1918, helt til han døde, nesten 90 år gammel, i 1927.
Vitenskapelig karriere
Da Jonas Axel Boeck døde i 1873, overtok Sars også sildeundersøkelsene. Dermed hadde han ansvaret for alle praktisk-vitenskapelige fiskeriundersøkelser langs hele norskekysten. Dette ansvaret hadde han i 20 år, til han i 1893 ble avløst av Johan Hjort. Sars studerte individets utvikling og livshistorie. Han ble tidlig klar over at man for å forstå forholdene langs norskekysten og på de nære fiskebanker må kjenne til forholdene i hele Norskehavet.
Den norske Nordhavsekspedisjon 1876–78, som Sars planla og gjennomførte sammen med meteorologen Henrik Mohn, fikk grunnleggende betydning. Her påviste de en arktisk dyphavsdyreverden i Norskehavets dyp under 600 meter. Tidligere var det antatt at dyrelivet opphørte på et par hundre meters dyp og at dyphavet var som livløse ørkenområder.
Sars har på grunnlag av sine egne og sin fars innsamlinger skrevet artikler om nesten alle havets grupper av flercellede dyr fra hvalene ned til hydroidene. De omtales av Hjalmar Broch som eksakte og omhyggelige, systematiske studier av største verdi. Sars' største zoologiske arbeid er likevel granskingen av krepsdyr i Norskehavet. Avhandlingen illustrerte han med egne tegninger, og den er et standardverk i internasjonal zoologi. Ved studier av krepsdyr kan ingen unnvære hans systematiske og bindsterke hovedverk An Account of the Crustacea of Norway. I 1882 oppkalte han Pseudoparatanais batei etter den britiske zoologen Charles Spence Bate.
Sars var tilhenger av teoriene til Charles Darwin, og han var også den første nordmann som ga forelesninger om evolusjonsteorien. Det skjedde ved Universitetet i Oslo.
FORUT
Organisasjonen har sitt hovedkontor på Gjøvik og et avdelingskontor i Oslo. FORUT inngikk i 2019 en femårig samarbeidsavtale med Norad som sikrer finansiering av langsiktige prosjekter med 154 000 000 kroner i avtaleperioden.
I en gjennomgang av FORUTs bruk av de norske bistandspengene gjennomført av Norad, ble det konkludert med at FORUT driver god og effektiv bistand, men at organisasjonen har for mange temaer, og at organisasjonen derfor bør redusere antallet tematiske områder.
Prosjektland
FORUT arbeider gjennom partnerorganisasjoner i seks land i Asia og Afrika:
Alcohol, drugs and development (ADD)
Gjennom ADD-programmet driver FORUT med virksomhet på tre nivåer. På det lokale nivået arbeider organisasjonen med forebygging av rusmiddelskader, nasjonalt arbeides det med politikk og kunnskapsutvikling og internasjonalt med nettverksbygging og lobbyvirksomhet.
FORUTs barneaksjon
FORUTs barneaksjon er et pedagogisk opplegg for barnehager, barneskole og SFO, som fokuserer på at barn i Norge skal lære om barn i andre land. Barneaksjonen ble først gang tilbudt barnehager i 1988, og har siden vært gjennomført årlig. Gjennom opplegget blir barn kjent med et barn fra et av FORUTs prosjektland. Aksjonen har knyttet til seg ulike artister som har gitt ut musikk for aksjonen, deriblant Geirr Lystrup, Maj Britt Andersen, Roger Græsberg og Bonanza Kids, Gaute Ormåsen og Klaus Sonstad. I toppåret 2010 deltok 1700 skoler og barnehager.
Skoleløpet
FORUT Skoleløpet er et opplegg for en undervisningstime og en aktivitetsøkt. Gjennom det pedagogiske materiellet lærer elevene om FNs bærekraftsmål, bistand og FORUTs utviklingsarbeid. Før selve løpet skaffer elevene seg «sponsor(er)» som støtter FORUT med et selvvalgt beløp per runde eleven gjennomfører, eller et fast beløp. Skolen kan også samarbeide med lokalt næringsliv om en sponsoravtale.
Charles Arentz
Charles Acher Arentz (født 8. november 1878 i Kabelvåg, død 25. september 1968 i Stavern) var en norsk seiler som deltok i de olympiske leker 1920 i Antwerpen.
Arentz ble olympisk mester i seiling under sommer-OL 1920 i Antwerpen. Han vant sammen med, Willy Gilbert, Arne Sejerstad, Trygve Schjøtt, Robert Giertsen, Halfdan Schjøtt og Otto Falkenberg olympisk gull i klassen 10 meter type 1919 med den norske båten «Mosk II». Det var kun en båt i denne klassen.
Patriarkatet Venezia
Patriarkatet Venezia er et av Italias 42 metropolitanbispedømmer og et av den romersk-katolske kirkens totalt seks gjenværende patriarkater. Siden den forrige patriarken av Venezia, Angelo Scola, den 28. juni 2011 ble utnevnt til ny erkebiskop av Milano, var patriarkatssetet vakant fram til Francesco Moraglia ble utnevnt 31. januar 2012.
Historie
774 ble Venezia bispesete. Biskopen hadde sin residens og sin katedral på øya Olivolo i Venezias bydel Castello. Bispedømmet het derfor opprinnelig Olivolo bispedømme og (fra 1074) Castello bispedømme.
Etter at patriarken av Aquileia nova («det nye Aquileia») hadde flyttet sin residens fra Grado til Venezia i 1156, hadde byen derfor to biskoper. Denne tilstanden ble avsluttet med opphevelsen av patriarkatet Aquileia nova i 1451. Patriarktittelen ble etter dette overført på Venezias biskop.
Dimensjon
Dimensjon kommer fra latin «dimetiri» som betyr avmåle og er avledet av «di-» og «metiri» (måle). Ordet dimensjon kan brukes på tre måter.
Enkelt om dimensjon
En linje har én dimensjon. Et plan eller en flate har to dimensjoner. Et rom eller et volum har tre dimensjoner. I dagligtale kaller vi dette høyde, lengde og bredde. Vi snakker om retningene opp og ned, frem og tilbake, høyre og venstre. Mennesket oppfatter verden som tredimensjonal. Når vi tegner på et ark arbeider vi i et todimensjonalt plan. Når vi beskriver noe langs en linje arbeider vi i én dimensjon. Matematikken kan teoretisk beskrive mange flere dimensjoner enn de vi opplever i hverdagen. Når vi skal beskrive en tredimensjonal eller firedimensjonal verden på et todimensjonalt papir eller en skjerm kan det se ut som vist nedenfor både på et papir og med dataanimasjon:
Ikosaeder Kuboktaeder Kube
Dimensjoner i geometri og topologi
For den rettvinklede figuren rektangel er dimensjonene lengde og bredde. Figuren har to dimensjoner fordi den eksisterer i planet. For den rettvinklede figuren prisme er dimensjonene lengde, bredde og høyde. Prismet eksisterer i rommet og har tre dimensjoner. En kube er en type prisme. Når en figur har tre dimensjoner snakker vi også om at den har volum. Volum er et måltall som uttrykker tre-dimensjonal utstrekning i rommet.
Geometrisk er antall dimensjoner lik det minste antall koordinater som er nødvendig for å representere et punkt. En linje har en dimensjon, et plan har to dimensjoner og rommet har tre dimensjoner. Punktene i et n-dimensjonalt rom har n koordinater .
''«Definisjonen av et generelt dimensjonsbegrep for vilkårlige konfigurasjoner er ikke trivielt. Dette problemet behandles i ei grein av topologien som kalles «dimensjonsteori», og som ble grunnlagt omkring 1920»''.
Fire dimensjoner i relativitetsteorien
I relativitetsteorien innførte Einstein tiden som en fjerde dimensjon.
Flere dimensjoner og strengteori
Strengteori er en matematisk modell av en fysisk teori på samme måte som teorien om svarte hull var en ren matematisk/filosofisk teori fra sin første opprinnelse i 1783 til teorien, matematiske teknikker og observasjonsteknikker var tilstrekkelig utviklet til å finne fysisk bekreftelse. Det er først nylig at vi kan vi observere fysiske fenomen som bekrefter matematikken i teorien om svarte hull Strengteori er i dag fortsatt en ren matematisk modell av universet og har ikke enda latt seg påvise i virkeligheten.
Det finnes flere strengteorier og dette er et område fysikere og matematikere arbeider med. Strengteori baserer seg på at det er fler enn relativitetsteoriens fire dimensjoner. Fysisk institutt ved Universitetet i Oslo beskriver dette slik:
Fysisk institutt ved Universitetet i Oslo beskriver ekstra dimensjoner slik:
Ingen dimensjon
Et punkt har ingen dimensjon. Et punkt er forestillingen om en gjenstand med posisjon, men ingen utstrekning. Når vi lager et punkt på et papirark vil vi enten se med det blotte øye eller med lupe at punktet har et areal og i realiteten er en liten prikk. Punktet er idéen om at prikken ikke har noen størrelse. Idéen om punktet brukes blant annet i geometrien.